# Podmienky účasti v súťaži Goetheho inštitútu

# Súťaž

## Goetheho inštitúty (Lotyšsko, Estónsko, Slovensko a Česká republika) organizujú na svojich webových stránkach súťaž „Weitblick“(Rozhľad).

## Prihláť do súťaže sa možno výlučne prostredníctvom internetu a pre účastníkov je bezplatné (s výnimkou poplatkov účastníka súvisiacich s jeho internetovým spojením).

## Súťaž trvá od 22.02.2019, 0:00 hod, do 31.03.2019, 23:59 hod. Všetky časové údaje sa v týchto účastníckych podmienkach vzťahujú na lokálny čas v Strednej Európe (stredoeurópsky letný /zimný čas, „SEČ“).

# Účasť

## Účastník zaslaním prihlášky sa do súťaže prehlasuje, že výslovne súhlasí s týmito účastníckymi podmienkami.

## Zúčastniť sa môže každá fyzická osoba vo veku od 14 rokov. Účastníci, ktorí sú mladší ako 18 rokov, prehlasujú, že oprávnená osoba, zodpovedná za ich výchovu vyjadrila súhlas s ich účasťou v súťaži.

## Na súťaži sa môže zúčastniť ten, kto súhlasí s uverejnením svojej fotografie počas trvania súťaže podľa pokynov Goetheho inštitútu na sociálnej sieti Facebook®.

## Účasť v súťaži a vyhliadky na úspech nie sú závislé od nadobudnutia nejakého tovaru alebo čerpania služieb.

# Realizácia a ukončenie súťaže „Weitblick“

## Účastníci musia mať vedomosti nemeckého jazyka na jazykovej úrovni A2.

## Zúčastniť sa možno vo dvojici alebo v trojici, pričom účastnícke podmienky musia splniť všetci členovia tímu.

## Podklady uchádzača tákajúce sa účasti v súťaži musia byť prostredníctvom webovej stránky zaslané Goetheho inštitútu najneskôr do 24:00 hod v posledný deň súťaže (31.03.2019 = uzávierka).

## Na to, aby sa záujemca mohol súťaže zúčastniť, musí uviesť všetky požadované údaje v prihlasovacom formulári, vziať na vedomie tieto účastnícke podmienky a vyhlásiť, že s podmienkami súťaže súhlasí a ručí za to, že je spôsobilý sa súťaže zúčastniť. Ďalej musí ešte potvrdiť pravdivosť všetkých uvedených informácií, ktoré sa týkajú jeho účasti.

## Tím, zúčastňujúci sa súťaže je okrem toho vyzvaný, aby napísal krátky text o sebe a o obsahu videa zaslaného do súťaže. Celý prihlasovací formulár je potrebné vyplniť v nemčine.

## Video zodpovedá kritériám uvedeným v súťažných podmienkach, jazykom videa je nemčina.

## Video sa porote sprístupní takým spôsobom, že sa vo formulári uvedie odkaz (linka) (na WeTransfer).

## V každej krajine je za výberové konanie zodpovedná porota, ktorá pozostáva z pracovníkov Goetheho inštitútu a filmárov zo spoločnosti glocal films, ktorí budú aj viesť workshop.

## Pri hodnotení podkladov účastníkov sa porota bude riadiť týmito kritériami: formulovanie kritických otázok, kreativita, spolupráca v skupine, relevantnosť, filmový nápad.

## Výber účastníkov workshopu sa ukončí do 15. apríla 2019. Na workshop bude pozvaných 10 až 12 účastníkov. Najneskôr do 15. apríla 2019 dostanú účastníci informáciu elektronickou poštou. V tejto správe budú uvedené presné informácie o workshope. Ostatní účastníci oznámenie nedostanú.

## Účastníci získali povolenie z ich školy a od rodičov a majú čas, v zmysle vypísanej súťaže, zúčastniť sa na filmovom workshope trvajúcom jeden týždeň v hlavnom meste svojej krajiny.

## Termíny:

## workshop 1:     13.05.19 - 17.05.19        Lotyšsko workshop 2:     20.05.19 - 24.05.19        Estónsko workshop 3:     10.06.19 - 14.06.19        Slovensko workshop 4:     17.06.19 - 21.06.19        Česká republika

# Autorské práva a práva na ochranu osobnosti

## Účastníci priznávajú Goetheho inštitútu priestorovo a časovo neohraničené, a obsahovo na túto súťaž obmedzené jednoduché užívateľské práva na všetky známe a neznáme spôsoby použitia produktov, ktoré vytvorili za účelom účasti v súťaži. Sem patria predovšetkým právo na rozmnožovanie a rozširovanie produktov v tlačenej forme, ako aj na obrazových a zvukových nosičoch, právo na zverejnenie v internete vrátane využívania v sociálnych sieťach (napr. facebook) a právo na vystavenie produktu resp. jeho predvedenie. Užívateľské právo sa priznava bezodplatne. Goetheho inštitút je oprávnený priznať vyššie uvedené práva tretím stranám.

## Účastníci ubezpečujú, že na produkty nevlastnia práva tretie strany, predovšetkým autorské práva, iné ochranné práva na výkony alebo práva na ochranu osobnosti a ubezpečujú tiež, že môžu o produktoch slobodne rozhodovať. Účastníci týmto preventívne neuplatňujú voči Goethheo inštitútu nároky tretích strán, ktoré by sa zakladali na tom, že predchádzajúce ubezpečenie neplatí.

## Goetheho inštitút je oprávnený produkt, ktorý účastníci vytvorili, využívať, avšak nezaväzuje sa ho použiť. Goetheho inštitút bude uvádzať mená účastníkov v rámci všetkých foriem použitia produktov.

# Ručenie

## Goetheho inštitút neručí za stratu alebo neúplnosť údajov, sprostredkovaných účastníkmi, iba ak by strata alebo neúplnosť údajov vyplývali z úmyselného správania a hrubej nedbanlivosti Goetheho inštitútu a jeho spolupracovníkov. To platí aj o zverejnení informácií tretími stranami na základe technických chýb spôsobených pri prenose dát a/alebo pri neautorizovanom prístupe.

## Pre ručenie Goetheho inštitútu za náhradu škody platia bez toho, že by boli dotknuté iné zákonné nároky podľa tohto bodu 5, nasledujúce doložky o ručení a obmedzenia ručenia.

## Goetheho inštitút ručí bez obmedzenia, ak je príčinou škody úmysel alebo hrubá nedbanlivosť.

## Ďalej Goetheho inštitút ručí za mierne nedbanlivé porušenie základných povinností, ktoré ohrozujú naplnenie účelu zmluvy alebo za porušenie povinností, ktoré vôbec umožňujú, aby sa výherná hra riadne zrealizovala a na dodržanie ktorých sa účastníci mohli riadne spoľahnúť. V tomto prípade Goetheho inštitút ručí však len za predvídateľné, bežné zmluvné chyby. Goetheho inštitút neručí za mierne nedbanlivé porušenie iných povinností, okrem tých, ktoré sú uvedené v predchádzajúcich vetách.

## Predchádzajúce obmedzenia pri ručení neplatia vtedy, ak by došlo k zraneniam ohrozujúcim život a ľudské zdravie, ďalej v prípade zisteného nedostatku produktu po prevzatí garancií za stav produktu a v prípade úmyselne zamlčaných nedostatkov. Ručenie podľa Zákona o zodpovednosti za škodu spôsobenú vadou výrobku zostáva nedotknuté.

## Pokiaľ je ručenie Goetheho inštitútu vylúčené alebo obmedzené, platí to tiež v prípade osobnej zodpovednosti pracovníkov, zástupcov a poverených pomocných pracovníkov Goetheho inštitútu.

# Ochrana osobných údajov

## Goetheho inštitút rešpektuje zákonné ustanovenia o ochrane osobných údajov.

## Účastníci súhlasia s tým, aby Goetheho inštitúty uchovávali, spracúvali a sprostredkovávali osobné údaje, ktoré im účastníci poskytli na organizovanie súťaže, pokiaľ je to potrebné a účelné.

## Osobné údaje sa na iné účely nepostupujú tretím stranám.

## Účastníci majú kedykoľvek právo na prístup k informáciám, ktoré Goetheho inštitút o nich uchováva. Účastníci môžu kedykoľvek zrušiť svoj súhlas s uchovávaním osobných údajov a tým odstúpiť z účasti v súťaži. Postačuje zaslanie elektronickej správy príslušnému Goetheho inštitútu Simona.Jonnerova@goethe.de.

# Vylúčenie zo súťaže

## Spolupracovníci Goetheho inštitútu, ako aj ich rodinní príslušníci, sú vylúčení z účasti v súťaži.

## Vylúčené sú osoby, ktoré (i) uviedli nepravdivé osobné údaje, (ii) použili nezákonný obsah alebo obsah , ktorý je v rozpore s týmito účastníckymi podmienkami alebo (iii) nedodržiavajú pokyny uvedené v týchto účastníckych podmienkach alebo (iv) upravili či inak zneužili elektronické zariadenia, ktoré boli vytvorené na túto súťaž.

# Predčasné ukončenie súťaže

## Goetheho inštitút upozorňuje na to, že nemôže zaručiť dostupnosť a funkčnosť súťaže. Na základe vonkajších okolností a nevyhnutnosti môže byť súťaž ukončená a zrušená, bez toho, že by z toho účastníkom voči Goetheho inštitútu vznikli nejaké nároky. Sem patria organizačné alebo technické problémy (napr. vírusy v počítačovom systéme, manipulácia alebo poruchy hardvéru a/alebo softvéru).

## Goetheho inštitút má právo súťaž kedykoľvek predčasne bez predchádzajúceho oznámenia a bez uvedenia dôvodov zrušiť.

# Záverečné ustanovenia

## Právny postup v súvislosti s určením víťazov a ich výsledkov je vylúčený.

## Za súťaž „Weitblick“ projektovo zodpovedá Goetheho inštitút Česká republika (Masarykovo nábřeží 32, 110 00 Praha1, Česká republika).

## Uskutočnenie súťaže a právne vzťahy osôb zúčastnených v súťaži sa riadia výlučne právnym poriadkom Nemeckej spolkovej republiky, a síce nezávisle od miesta, na ktorom sa nachádza účastník, ktorý sa do súťaže zapojí. Táto voľba práva platí voči spotrebiteľom len do tej miery, že spotrebiteľovi nemožno odňať ochranu, ktorá mu je poskytovaná na základe predpisov na ochranu spotrebiteľa krajiny, v ktorej má svoj obvyklý pobyt.

## Ak by sa jednotlivé ustanovenia týchto účastníckych podmienok stali neúčinnými alebo nevykonateľnými alebo by nebolo možné ich v budúcnosti vykonať, zostáva platnosť ostatných podmienok nedotknutá.

## Účastnícke podmienky sú k dispozícii v nemeckom, českom, lotyšskom a slovenskom jazyku. V prípade nezrovnalostí medzi jazykovými verziami rozhoduje nemecké znenie.